laion/Wikipedia-Exotic huggingface dataset:
1924. aasta Eesti jalgpalli meistrivõistluste 3. klass

1924. aasta Eesti jalgpalli meistrivõistluste 3. klass oli Eesti jalgpalli 1924. aasta meistrivõistluste kolmas tase. 3. klassi meistriks tuli ESS Kalevi kolmas meeskond Tallinna ESS Kalev 3. Meistrivõistlused mängiti kaks miinust karikasüsteemil, mis tähendas, et meeskond kes oli saanud kaks kaotust langes välja. Lühendid; Bevetesso = Baltiski vabatahtlike tuletõrje seltsi spordi osakond. SS = Spordiselts SÜ = Spordiühing SR = Spordiring ESS = Eesti Spordiselts VS = Võimlemise Selts KS = Karskuse Selts 1. ringis langesid välja Jõhvi SS (Virumaa) ja Paide SS Järvapojad (Järvamaa) 2. ringis langesid välja Võitleja 2 ja Olümpia (mõl. Tallinn), Bevetesso (Harjumaa), Pärnu SS Tervis 2 (Pärnumaa) 3. ringis langes välja SR Flora. VS Sport langes välja. Türi SR 2 sai teist korda kirja kaotuse, kuna kasutas registreerimata mängijat, ning langes välja. Sindi langes välja. Narva Kalev langes välja. Viljandi langes välja. 1. klass 2. klass 4. klass
1924. aasta Eesti jalgpalli meistrivõistluste 2. klass

1924. aasta Eesti jalgpalli meistrivõistluste 2. klass oli Eesti jalgpalli 1924. aasta meistrivõistluste teine tase. 2. klassi meistriks tuli ESS Kalevi teine meeskond Tallinna ESS Kalev 2. Meistrivõistlused mängiti kaks miinust karikasüsteemil, mis tähendas, et meeskond kes oli saanud kaks kaotust langes välja. Lühendid; VS = Võimlemise Selts ESS = Eesti Spordiselts SR = Spordring SS = Spordiselts KS = Karskuse Selts SÜ = Spordiühing Kalev ja Võistleja said mõlema kirja kaotuse, kuna kasutasid liidus registreerimata mängijat. 1. ringis langes välja Kohila Püsivus. Kohtumine kestis 2 tundi ja 29 minutit. Narva Kalev sai kirja kaotuse, kuna nad kasutasid liidus registreerimata mängijat. Mõlemale meeskonnale määrati kaotus, kuna kasutati registreerimata ja ülesandmata mängijaid. 2. ringis langesid välja TJK (Tallinn), Narva Võitleja ja Rakvere Kalev (mõl. Virumaa). 3. ringis langes välja SR Võitleja (Tallinn) 4. ringis langes välja SR Flora. 5. ringis langes välja VS Sport. Türi langes välja. Viljandi langes välja. Narvale võit, kuna Tartu kasutas Viljandi SÜ mängijat. Narva Kalev langes välja. 1. klass 3. klass 4. klass
Salme Liiver

Salme Liiver (kuni 1942 Salme Vahter; 12. november 1909 Tallinn – 8. jaanuar 1995 Tallinn) oli eesti arhitekt. Ta lõpetas 1928. aastal Tallinna Linna II Tütarlaste Gümnaasiumi ning õppis Tallinna Tehnikumi arhitektuuriosakonnas, mille lõpetas 1934. aastal Eesti teise naisarhitektina. Ta töötas 1932. aastal praktikandina Alvar Aalto projekteeritud Paimio sanatooriumi ehitusel Soomes. Aastatel 1935–1941 töötas ta ETK-s arhitekti ning ehitus- ja kinnisvaraosakonna juhatajana, aastatel 1941–1946 ETKVL-s ehituskontori juhatajana ning aastatel 1941–1946 Üleliidulise Kaubanduspalati Eesti NSV osakonna vaneminseneri ja sisearhitektina. Ta oli 1938. aastast Insenerikoja ja 1938. aastast Eesti Arhitektide Liidu liige. 1930. aastad – maakauplused (Riisiperes, Vaivaras, Kilingi-Nõmmes, Kehras jm; kõik on hävinenud või ümber ehitatud) 1938 – ETK tubakavabrik Narva maanteel, Tallinn 1938 – ETK lao- ja kontorihoone Lembitu 6, Tartu 1941 – kortermaja L. Koidula 1, Tallinn 1937 – Vabaduse väljak, Tallinn – ost (kaasautor Harald Arman) Harald Arman, Salme Vahter. "Ühiskaupluse sisustus". – Eesti Tarvitajateühisuste Keskühisus. Tallinn 1939 Mart Kalm. "Liiver, Salme". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 268
Hotell Euroopa

Hestia Hotel Europa on Tallinnas aadressil Paadi tänav 5 asuv neljatärnihotell. Hotelli sisekujunduse tegi Külli Salum, kes tõi esile modernse eestipärasuse, kasutades muu hulgas Eesti päritolu ehitusmaterjale. Näiteks hotelli vastuvõtuala põrand on Saaremaa dolomiidist. https://web.archive.org/web/20151214090336/http://www.euroopa.ee/hotellist/ (vaadatud 14.12.2015) Hotelli koduleht
City Hotel Tallinn

City Hotel Tallinn on Tallinnas aadressil Paldiski maantee 3 asuv hotell. Hotellis on 17 ühe-, kahe- ja kolmekohalist tuba. http://www.uniquecityhotel.com/et/content/meist (vaadatud 14.12.2015) Hotelli koduleht
PRFoods

AS PRFoods (varasema nimega AS Premia Foods) on toiduainete töötlemise ja müügiga tegelev Eesti ettevõte. Eelkõige tegeleb ettevõte kalatoodete tootmise ja müügiga Soome ja Eesti turul, samuti kalakasvatusega Rootsis ja Soomes. Ettevõte on 2010. aastast noteeritud NASDAQ OMX Tallinna börsi põhinimekirjas. Ettevõtte Soome turu kaubamärgid on Heimon Gourmet, Saaristomeren ja Fishk. Baltimaade turul müüakse tooteid näiteks kaubamärkide Gurmé ja Polar Fish all. AS Premia Tallinna Külmhoone http://www.prfoods.ee/prfoods (vaadatud 14.12.2015) Ettevõtte koduleht
Mazingarbe

Mazingarbe on vald (linn) Põhja-Prantsusmaal Pas-de-Calais' departemangus. Mazingarbe asub 4,8 km Lensist loodes, teede D176 ja D75 ristumiskoha ümbruses. Valda läbib Autoroute A26. Linna territoorium asub 26–74 meetri kõrgusel üle merepinna. Linnapea on Bernard Urbaniak Radikaalsest Vasakparteist (Parti radical de gauche - PRG). Endine Château Mercier, nüüd Mazingarbe'i raekoda Mazingarbe'i linnavalitsuse hoone (endine Mercier' loss) Mazingarbe'i panoraam: tee Lensi, taustal aherainemägi Mazingarbe ja seda ümbritsevad vallad Küla oli 1046. aastal tuntud kui Masengarba, 1232. aastal kui Masengarbe ja 1558. aastal kui Mazengarbe. Niipalju kui on olnud võimalik kindlaks teha, olid Mazingarbe'i esimesed asukad neoliitikumiaegsed põllumehed, kes kasvatasid teravilja ning pidasid lambaid, sigu ja härgi. Sellest perioodist on leitud palju tulekivist tehtud tööriistu. Teistel arheoloogilistel väljakaevamistel on leitud keraamikat, savitelliseid, tööriistu, ehteid ja luid, tõendid selle koha hõivamise kohta 1. aastatuhande alguse gallo-rooma villas kohas nimega Le Marais Bray. 1046. aastal mainiti küla kui villa Mazengarba, mis on kinnitatud Marchiennes'i kloostri valdusena. Mõis ja selle maad jäid kiriku omandisse kuni Prantsuse revolutsioonini. Ancien Régime'i ajal oli elanikkond valdavalt põllumajanduslik. Nagu enamik Artois' linnasid ja külasid, kannatas Mazingarbe sissetungide, sõdade ja rüüstamiste, katkuepideemiate, tulekahjude ja karmide talvede käes. 1790. aastal oli seal 328 elanikku. 17. sajandi algusest pärinevad andmed Croÿ kohta näitavad, et Mazingarbe oli tolleaegne tagasihoidlik küla, mis koondus ümber kiriku. Mazingarbe'is elas vähem kui 800 inimest enne, kui Compagnie des mines de Béthune avas 1859. aastal esimese söekaevanduse nr. 2. Hiljem tulid kaevandused nr. 6 (1876) ja nr. 7 (1877). Rahvaarv kasvas sama kiirusega kui tööstus, linn võõrustas mitut sisserändajate lainet, algul belglasi ja itaallasi ning hiljem peamiselt poolakaid. Puhastusjaama ja söetöötlemistehase rajamine 1896. aastal, millest sai hiljem suur keemiakompleks, muutis linna oluliselt paremaks. Mazingarbe sai Esimeses maailmasõjas suuri kahjustusi. Rinne oli vaid 2 km kaugusel Vermelles'is. Ka Teine maailmasõda ei andnud linnale armu. Liitlaste õhurünnak tehastele ja kaevandustele 1943. aasta septembris nõudsid 27 tsiviilohvrit. St. Rictrude'i kirik, pärineb 19. sajandist. 19. sajandi Château Mercier, nüüd raekoda. Sõjamälestusmärk. Kaks kabelit. Sõjakalmistud. Répertoire géographique des communes, vaadatud 26.10.2015. Populations légales 2021 Linna koduleht (prantsuse keeles)
Vajuv vesi

Vajuv vesi on müütiline piirkond maailmameres, kus laevad upuvad salapärasel põhjusel. Pole teada, kas laevad veab selles piirkonnas põhja mõni üleloomulik jõud või on vesi seal veesõidukite kandmiseks liiga hõre. Pärast uppumist ei jää laeva tähistama veekeerist nagu harilikult laevahuku puhul, samuti on vajuva vee piirjooned muutuvad, kuna vajuv vesi muudab ookeanil tasapisi oma asukohta. Vajuva vee teema kajastub näiteks Aino Perviku jutustuses "Arabella, mereröövli tütar".
Spacecom

AS Spacecom on Eesti transpordiettevõte, mis osutab raudtee tsisternvagunite rendi teenust. Ettevõttel on üle 8000 tsisternvaguni. Suurim osa ettevõtte aktsiatest (62,25%) kuulub ettevõttele Globaltrans Investment Plc. http://www.spacecom.ee/ (vaadatud 14.12.2015) Ettevõtte koduleht
Kunda Trans

AS Kunda Trans on Eesti raudteefirma. Ettevõte opereerib näiteks Rakvere-Kunda raudteel. Ettevõttes töötab 45 töötajat. http://www.kunda.ee/ettevotlus (vaadatud 14.12.2015)
Põlevkivi Raudtee

AS Põlevkivi Raudtee on endine Eesti raudteefirma. Ettevõte kustutati Äriregistrist 2009. Enefit Kaevandused Argo Soolep, Põlevkivi Raudtee tootmishooned said valmis, Põhjarannik, 6.02.2003
E.R.S.

AS E.R.S. (E.R.S. on akronüüm sõnadest Estonian Railway Services) oli 2000. aastal asutatud Eesti raudteefirma, mis tegeles peamiselt naftatoodete transpordiga. Ettevõte asutati aastal 2000 ASi Vopak E.O.S. tütarettevõttena. 2011. aastal pälvis ettevõte Eesti konkurentsivõimelisema transpordiettevõtte auhinna, sama aasta seisuga töötas ettevõttes kokku 245 inimest. 2019. aastal väljus AS E.R.S. Eesti kaubaveoturult. Ettevõte baseerus peamiselt Iru depoos. http://www.ers.com.ee/ (vaadatud 14.12.2015) Konkurentsivõimelisima transpordiettevõtte auhind läks raudteefirmale E.R.S; Äripäev, 21.09.2011 Konkurentsiolukorrast avalikul raudteel; Konkurentsiameti analüüs 2020 Ettevõtte koduleht AS E.R.S. - Konkurentsivõimelisim transpordi- ja logistikaettevõte 2014; YouTube video
Mazerolles (Landes)

Mazerolles [mas'roll] on asula ja vald Prantsusmaal Landesi departemangus. Linna territoorium asub 34–107 meetri kõrgusel üle merepinna. Linnapea on Frédéric Sausset Vabariiklaste Parteist (Les Républicains) (endise nimega UMP). Populations légales 2021
Tahir Elçi

Tahir Elçi (1966 Cizîr‎ – 28. november 2015 Diyarbakır) oli Türgi jurist, Diyarbakiri advokatuuri president ja kurdi aktivist. Ta mõrvati 28. novembril 2015 Diyarbakıris. Ta sündis Cizîr‎is (asub Sirnexi provintsis). Ta on lõpetanud Dicle Ülikooli (asub Diyarbakıris Diyarbakıri provintsis) õigusteaduskonna. Teda peeti mitu korda kinni ja ta sai tapmisähvardusi, kuna ta ütles, et Kurdistani Töölisparteid ei tohi pidada terroriorganisatsiooniks.
Romain Gary

Romain Gary (sünninimi Roman Kacew; 8. mai 1914 Vilnius – 2. detsember 1980 Pariis) oli prantsuse kirjanik, filmilavastaja ja diplomaat. Romain Gary kasutas kirjandusteoste autorina mitut pseudonüümi, näiteks Fosco Sinibaldi ja Shatan Bogat. Tema tuntuim pseudonüüm oli aga Émile Ajar, selle nime all avaldas ta romaani "Elu alles ees". Romain Gary oli rahvuselt juut. Tema isa oli vene ja ema prantsuse päritolu. Perekond elas Poolas, kuid emigreerus Prantsusmaale, kui poeg oli neljateistkümnene. Keskkooli lõpetas Romain Gary Nice'is, seejärel õppis Pariisi Ülikoolis õigusteadust. Teenis piloodina Briti ja vabatahtlikuna Prantsuse vägedes Teises maailmasõjas, töötas Prantsusmaa välisministeeriumis (1945–1956). Lõpetas elu enesetapuga. Pärast Romain Gary surma ilmus memuaariraamat "Vie et Mort d'Émile Ajar" ("Émile Ajari elu ja surm"). Alles sellest teosest sai üldsus teada, kes on Émile Ajari pseudonüümi kasutav kirjanik. Selle teose eest pälvis Gary Prantsusmaa prestiižikaima kirjanduspreemia, Goncourti auhinna. "Éducation européenne" (1945) ISBN 2-07-036203-5 "Les racines du ciel" (1956) "La vie devant soi" (1986); eesti keeles: "Elu alles ees" 2001, tõlkija Tõnu Õnnepalu) ISBN 5-7979-0441-1 "L'angoisse du roi Salomon" ISBN 2-07-037797-0 "Au-delà de cette limite votre ticket n'est plus valable" ISBN 2-07-037048-8 "Les cerfs-volants" ISBN 2-07-037467-X "Clair de femme" (1977) ISBN 2-07-037367-3 "Les clowns lyriques" ISBN 2-07-038172-2 "La danse de Gengis Cohn" (1967) ISBN 2-07-039302-X "Les enchanteurs" ISBN 2-07-037904-3 "La tête coupable" (1968) "Chien blanc" ("Valge koer"; 1970) ISBN 2-07-036050-4 "Le grand vestiaire" (1949) ISBN 2-07-037678-8 "Gros-Câlin" ISBN 2-07-036906-4 "Lady L." ISBN 2-07-036304-X "Mangeurs d'etoiles" (1966); eesti keeles: "Taevatähtede sööjad. Ameerika komöödia" (1993; tõlkija Ott Ojamaa) ISBN 5-450-01810-X "Tulipe" (1946) ISBN 2-07-040876-0 Novellikogu "Kodanik Tuvi" ("L'homme à la colombe"; eesti keeles ilmus 1992) "Vie et Mort d'Émile Ajar" (1981) Romain Gary. "Elu alles ees" (romaan). Tõlkinud Tõnu Õnnepalu. Perioodika, 1992. Romain Gary. "Elu alles ees" (romaan). Tõlkinud Tõnu Õnnepalu. Avita, 2001. Romain Gary. "Elu alles ees" (romaan). Tõlkinud Tõnu Õnnepalu. Tänapäev, 2021. Romain Gary. "Kodanik Tuvi" (novellikogu). Tõlkinud Lore Listra. Perioodika, 1992. Romain Gary. "Taevatähtede sööjad. Ameerika komöödia" (romaan). Tõlkinud Ott Ojamaa. Eesti Raamat, 1993. Romain Gary. "Tuulelohed" (romaan). Tõlkinud Madis Jürviste. Postimees Kirjastus, 2022. "The Longest Day" (1962, USA sõjafilm Normandia dessandist) – stsenaariumi kaasautor mitme oma kirjandusteose kaudu "Linnud lendavad surema Peruusse" (1968) "Kill" (1972) – stsenaariumi autor 1944 Vabastusorden 1945 kriitikapreemia romaani "La vie devant soi" ("Elu alles ees") eest 1956 Goncourti auhind romaani "Les racines du ciel" eest 1975 Goncourti auhind – aasta parim ilukirjandusteos – "La vie devant soi" ("Elu alles ees")
Pēterburgas Avīzes

Pēterburgas Avīzes (läti keeles 'Peterburi ajaleht') oli noorlätlaste peamine häälekandja. See ilmus Peterburis 26. juulist 1862 kuni 1865. aasta juunini. Ajalehe väljaandja oli Krišjānis Valdemārs, toimetaja Juris Alunāns ja hiljem Krišjānis Barons. Toimetuses töötasid ka Indriķis Alunāns, Jēkabs Zvaigznīte, Ernests Dinsbergs, Kaspars Biezbārdis, Bernhards Dīriķis jt. Pēterburgas Avīzes pööras tähelepanu kultuurilistele, majanduslikele ja poliitilistele probleemidele, sh ka 1860. aastate Venemaa agraarreformile. Ajalehes avaldati ka Krišjānis Baronsi, Kaspars Daugulisi ja Jānis Ruģēnsi luuletusi ja jutte.
Temptrans

AS Temptrans on Eesti transpordifirma. Ettevõtte kontor asub Maardus aadressil Kroodi 8. Ettevõte opereeris Tallinna-Maardu bussiliinil kuni 01.07.2019. Harju Maakohus kuulutas 2021. aasta märtsi esimesel nädalal välja bussiettevõtte pankroti. https://web.archive.org/web/20151214194815/https://www.temptrans.ee/et/firmast/rekvisiidid (vaadatud 14.12.2015) Sergei Mihhailov, Maardu bussifirma Temptrans läks pankrotti, ERR, 10. märts 2021 Ettevõtte koduleht
Aru Grupp

AS Aru Grupp on 1993. aastal asutatud Eesti puidutööstusettevõte, mille tootmiskompleks asub Kadrina vallas Hulja külas. Ettevõttele kuuluvad akna-uksetehas, trepitehas, majatehas ja liimpuidust komponentide tehas. Kokku töötab seal keskmiselt 180 inimest. Ettevõttele kuuluvad kaubamärgid Aru Joinery ja 2019. aastal turule toodud Stair24. Ettevõte teeb koostööd Kadrina Keskkooliga. Käivitatud on arvutijoonestamise võistlus CADrina ning koolis on loodud reaal-tehniline õppesuund. Ettevõtte asutasid 1993. aastal Juhan Viise ja Andres Lindam. Algul tegutseti saetööstusena ja põllumajandustootmisega, kuid peagi lisandus akende, uste ja treppide tootmine. Põllumajanduslik osa viidi aga eraldi ettevõttesse Aru Põllumajanduse OÜ. Akna-uksetehases toodetakse puit- ja puitalumiiniumaknaid, lükanduksi, fassaadisüsteeme, sise- ja välisuksi, välisluuke, aknalaudu, piirdeliistu. Valmistatakse eriprojekte. Trepitehases toodetakse männi ja tammepuidust treppe, trepikomponente ning erilahendustega treppe vastavalt tellimustele. Majatehases valmivad freesprussmajad, elementmajad ja Post&Beami tüüpi majad. Komponenditehases tehakse mitmesuguseid hööveldus- ja liimimistöid. Suur osa ettevõtte toodangust eksporditakse. Peamised ekspordi sihtturud on Iirimaa, Holland, Jaapan, Taani, Norra, Saksamaa, Island, Soome, Suurbritannia ja Rootsi. Eksport on organiseeritud edasimüüjate kaudu. Eesti Puitmajaliit ja Eesti Puitmajaklaster valisid 2015. aasta parimaks masintöödeldud palkmajaks ettevõtte toodetud stuudio-koolimaja Inglismaal Essexis. Aru Grupp valiti Lääne-Virumaa aasta ettevõtteks 2019. Ettevõtte juht Juhan Viise on pälvinud Lääne-Virumaa ettevõtluse ja kohaliku elu edendamise eest Valgetähe IV klassi teenetemärgi ning maakondliku aumärgi panuse eest Lääne-Virumaa majanduse arendamisse. Ta oli ka üheks "Aasta töösturi 2019" nominendiks. https://www.arugrupp.ee/ettevttest (vaadatud 14.12.2015) Arugr (11.11.2020). "Stair24". "Aru grupi juht: konkurentsis püsimine on võrreldav tippsportlase eluga" Kuulutaja, 31. märts 2017. Eesti Puitmajaliit (09.04.2015). "Aasta Tehasemaja". Virumaa Teataja (15.11.2019). "Aasta ettevõtetele jagati tunnustust". Postimees, Virumaa Teataja. Eesti Vabariigi Presidendi Kantselei. "Teenetemärkide kavalerid".[alaline kõdulink] Tööstusuudised.ee (08.10.2019). "Aasta töösturi konkursile esitati 14 kandidaati". Tööstusuudised.ee. Ettevõtte koduleht Ettevõtte taustainfo – Inforegister
Balbiino

AS Balbiino on Eesti toiduainetööstusettevõte. AS Balbiino kuulub aktsiaseltsile NG Investeeringud. Ettevõte on peale jäätiste tootmise tegelenud ka sügavkülmutatud toidukaupadega. Ettevõte alustas jäätise tootmist 1996. aastal. Aastal 1997 tootis ettevõte umbes 814 tonni jäätist. http://www.balbiino.ee/balbiino-2/ajalugu/ (vaadatud 14.12.2015) Ettevõtte koduleht
George Lucas

George Walton Lucas (sündinud 14. mail 1944 California osariigis Modestos) on Ameerika Ühendriikide filmilavastaja-stsenarist ja ettevõtja. Tema tuntumad teosed on filmisarjad "Star Wars" ja "Indiana Jones" ning poolautobiograafiline "Ameerika grafiti". Ühed tema ettevõtted on Lucasfilm (1971) ja LucasArts (1982). 2013 – National Medal of Arts 2024 – Kuldne Palmioks (Cannes'i filmifestival)
Trigon Property Development

AS Trigon Property Development on Eesti kinnisvaraettevõte. Ettevõte on NASDAQ OMX Tallinna börsi põhinimekirja ettevõte. Ettevõte sai alguse 2007, kui AS-i Viisnurk jagunemisel tekkis mitu ettevõtet. 2015 tegeles ettevõte Pärnus Niidu arendusala (33,3 ha) kinnisvaraprojektiga. http://www.trigonproperty.com/?language=ET (vaadatud 14.12.2015) Ettevõtte koduleht
EMV

AS EMV oli Eesti ehitusettevõte. Ettevõte oli Tallinna börsi nimekirjas. Aastal 2000 ühinesid AS EMV, Skanska Ehituse AS ja AS EMV Soilmec ja moodustati uus ettevõte: AS Skanska EMV. http://arileht.delfi.ee/news/uudised/as-emv-skanska-ehituse-as-ja-as-emv-soilmec-uhinevad?id=50836139 (vaadatud 14.12.2015)
Leks Kindlustus

Leks Kindlustus oli Eesti kindlustusettevõte. Ettevõte oli Tallinna börsi nimekirjas. 2000 ühines ettevõte Leks Kindlustus ettevõttega BICO Elukindlustuse AS[küsitav] ja moodustati ettevõte BICO-LEKS Kindlustuse AS[viide?].
Mörön

Mörön (mongoli keeles Мөрөн 'jõgi') on linn Mongoolias, Hövsgöli aimaki keskus. Linn asub Delgermöröni jõe kaldal. Asustus sai alguse aastatel 1809–1811 Möröngiin Churee kloostri rajamisega. Mörönist kujunes oluline religioosne ja kaubanduslik keskus Põhja-Mongoolias. Aastast 1933 on see Hövsgöli aimaki keskus. 1921. aastal elas kloostris 1300 laamat. 1937. aastal klooster hävitati. 1990. aastate alguses rajati vana kloostri kohale uus klooster. Sellega seoses leiti 5000 mahalastud munga massihaud.
Genfi kanton

Genfi kanton (ametlikult Genfi vabariik ja kanton) on kanton Lääne-Šveitsis. Asub Genfi järve läänetipu ümbruses. Nagu mõni teinegi Šveitsi kanton, nimetab Genfi kanton end vabariigiks. Genf oli iseseisev vabariik aastani 1798. 1584. aastast oli Genf Šveitsi Konföderatsiooni "igavene liitlane". Napoleoni sõdade ajal okupeeris Genfi Prantsusmaa; vabaneti 1813. Viini kongressil 1815 laiendati Genfi piire, moodustati Genfi kanton ja liideti see Šveitsi konföderatsiooniga. Kanton jaguneb 45 kohalikuks omavalitsusüksuseks. Kantonis on 10 linna, mille rahvaarv on üle 10 000 (2007). Need on Genf (188 174), Vernier (32 038), Lancy (27 548), Meyrin (20 793), Carouge (19 114), Onex (17 328), Thônex (13 251), Versoix (12 468), Grand-Saconnex (10 607) ja Chêne-Bougeries (10 148). Aire-la-Ville Anières Avully Avusy Bardonnex Bellevue Bernex Carouge Cartigny Céligny Chancy Chêne-Bougeries Chêne-Bourg Choulex Collex-Bossy Collonge-Bellerive Cologny Confignon Corsier Dardagny Genf Genthod Gy Hermance Jussy Laconnex Lancy Le Grand-Saconnex Meinier Meyrin Onex Perly-Certoux Plan-les-Ouates Pregny-Chambésy Presinge Puplinge Russin Satigny Soral Thônex Troinex Vandœuvres Vernier Versoix Veyrier Statistikateenistus, vaadatud 28.08.2019. Genfi kantoni koduleht
Pro Kapital Grupp

AS Pro Kapital Grupp (varasema nimega AS Pro Kapital) on 1994 asutatud Eesti kinnisvaraettevõte. Ettevõtte aktsiad on noteeritud Tallinna börsil. Ettevõttel on Eestis, Lätis, Leedus ja Saksamaal kokku 106 töötajat. Ettevõtte eestvõttel valmis näiteks 1997 Tallinnas Kristiine Keskus ja T1 kaubanduskeskus. https://web.archive.org/web/20151226041602/http://prokapital.com/ettevottest/ulevaade/ (vaadatud 14.12.2015) Pro Kapital Grupp nasdaqbaltic.com https://web.archive.org/web/20151214212348/http://prokapital.com/ajalugu/ (vaadatud 14.12.2015) Ettevõtte koduleht
Ericsson Eesti

Ericsson Eesti AS on Eesti infotehnoloogiaettevõte, mis kuulub ettevõttele Ericsson. Ettevõttel asub Tallinnas mobiiltelefonivõrkude tarbeks võrguseadmeid tootev tehas. Aktsiaselts on olnud pikka aega Eesti suurima käibega ettevõte. Näiteks 2012. aastal oli Ericsson Eesti käive 1330,7 miljonit eurot (2. kohal oli Tallink Grupp AS 943,9 miljoni euroga) ning 2014. aastal 1362,9 miljonit eurot (lähimal konkurendil Tallinkil vastavalt 921,47 miljonit). Tõnis Oja, "Vaata, millised on 100 Eesti suurimat ettevõtet" Postimees, 24. oktoober 2013 "Eesti 100 suurima ettevõtte edetabel peegeldab majanduse seisakut" Postimees, 30. oktoober 2015 "Artiklid Eriksson Eesti kohta". Originaali arhiivikoopia seisuga 15. juuli 2019. Vaadatud 15. juulil 2019. В Эстонии больше нет фирм с миллиардным оборотом, Деловые ведомости, 15.07.2019 (vaadatud 15.07.2019) У кого оборот больше миллиарда?, Деловые ведомости, 29.11.2013 (vaadatud 15.07.2019) KÄIBETOP 2013 (vaadatud 15.07.2019) "KÄIBETOP 2014". Originaali arhiivikoopia seisuga 15. juuli 2019. Vaadatud 15. juulil 2019. Top 100 : Eesti edukamad ettevõtted, ajalehe Äripäev lisa, 28.11.2016 (vaadatud 04.07.2019) KÄIBETOP 2016 (vaadatud 04.07.2019) Оборот Ericsson в Эстонии снизился на 100 миллионов, Деловые ведомости, 29.11.2013 (vaadatud 04.07.2019) Ettevõtte koduleht
Mehmet Kaplan

Mehmet Güner Kaplan (sündinud 18. juulil 1971 Gaziantepis) on türgi päritolu Rootsi poliitik (Roheline Partei). Ta oli 3. oktoobrist 2014 kuni 18. aprillini 2016 Rootsi elamumajanduse ja linnaplaneerimise minister. Ta on sündinud aastal 1971 Gaziantepis Türgis, hiljem on ta asunud Rootsi. Ta oli aastatel 2006–2014 Riksdagi liige (Rohelise Partei ridades). 3. oktoobrist 2014 on ta Rootsi elamumajanduse ja linnaplaneerimise minister.
Liwathon E.O.S.

Liwathon E.O.S. (varem AS Vopak E.O.S.) on nafta ja naftasaaduste sadamaoperaator Muuga sadamas. Ettevõte tekkis 2008. aastal endiste sadamaoperaatorite Pakterminali (sealt tuli nimi Vopak) ja E.O.S.i (Estonian Oil Service) ühendamisel. Ettevõttel on Muuga sadamas neli terminali, mille mahutite kogumaht on umbes 1 miljon m³. Ettevõtte tütarettevõte on AS E.R.S.. 2013. aastal maksis ettevõte oma omanikele 100 miljoni euro jagu dividende. See oli kuni 2015. aasta Swedbanki dividendimakseni suurim dividend, mida oli ükski Eesti ettevõte maksnud. 2017. aastal sai Vopak E.O.S. 99 miljonit eurot kahjumit, mida on arvatud läbi aegade suurimaks kahjumiks Eestis. 2019. aasta kevadel müüsid Vopak E.O.S. omanikud Royal Vopak N.V. ja Global Ports Investments PLC kõik ettevõtte aktsiad Abu Dhabi ettevõttele Liwathon. Ettevõte võttis uueks nimeks Liwathon E.O.S. https://web.archive.org/web/20151222094603/http://www.vopakeos.com/ (vaadatud 14.12.2015) "Ajastu lõpp: Eesti transiidilegend lasti ametist lahti" majandus24.postimees.ee, 4. juuni 2019 "Araabia ettevõte ostab Vopak E.O.S.-i" Äripäev, 3. aprill 2019 vopakeos.com liwathoneos.com Meedias Kristjan Pruul: "Skandaalne perekond sisenes Eestis transiidiärisse" Äripäev, 3. aprill 2019
Kaspars Biezbārdis

Kaspars Ernests Biezbārdis (vana ortograafia järgi Kaspars Beesbardis, 8. detsember 1806, Slokas vald – 12. august 1886, Moskva) oli läti kirjanik ja tõlkija ning õpetaja Viljandis (1833–1853) ja Riias (1866–1881), Läti ärkamisaja üks aktiivseimaid osalejaid, kes võitlesid Lätisse kolinud baltisakslaste vastu.
Elukiri

Elukiri on Eestis ilmuv ajakiri. Ajakiri asutati aastal 1999. Ilmub kord kuus. Ajakirja peatoimetaja on Anneli Aasmäe (2015). Ajakirja koduleht